CELEX: C2005/217/15
Language: sl
Date: 2005-09-03 00:00:00
Title: Sodba Sodišča (tretji senat) z dne 14. julija 2005 v združenih zadevah C-259/03, C-260/03 in C-343/03: Komisija Evropskih skupnosti proti Kraljevini Danski (Sistem ribolovnih kvot — Leta 1988, 1990 do 1992 in 1994 ter 1995 do 1997)

3.9.2005   
            
            
               SL
            
            
               Uradni list Evropske unije
            
            
               C 217/8
            
         
      SODBA SODIŠČA
   
   (tretji senat)
   z dne 14. julija 2005
   v združenih zadevah C-259/03, C-260/03 in C-343/03: Komisija Evropskih skupnosti proti Kraljevini Danski (1)
   
   (Sistem ribolovnih kvot - Leta 1988, 1990 do 1992 in 1994 ter 1995 do 1997)
   (2005/C 217/15)
   Jezik postopka: danščina
   V zadevah C-259/03, C-260/03 in C-343/03, Komisija Evropskih skupnosti (zastopnik: H.-P. Hartvig) proti Kraljevini Danski (zastopnik: J. Molde), zaradi treh tožb zaradi neizpolnjevanja obveznosti na podlagi člena 226 ES, vloženih dne 17. junija in 4. avgusta 2003, je Sodišče (tretji senat), v sestavi A. Rosas predsednik senata, A. Borg Barthet, J.-P. Puissochet (poročevalec), S. von Bahr in J. Malenovský, sodniki, generalna pravobranilka: C. Stix-Hackl, sodni tajnik: R. Grass, dne 14. julija 2005 razglasilo sodbo, katere izrek se glasi:
   
               1.
            
            
               Kraljevina Danska, s tem, da ni:
               
                           —
                        
                        
                           sprejela ustreznih natančnih določb za uporabo kvot, ki so ji bile dodeljene za vsako od ribolovnih let 1988, 1990 do 1992 ter 1994 in 1995 do 1997,
                        
                     
                           —
                        
                        
                           za vsako od let, zagotovila spoštovanje pravil Skupnosti na področju ohranjanja ribiških virov z nadzorom dejavnosti ribolova in ustreznim nadzorom iztovarjanja in evidentiranjem ulova,
                        
                     
                           —
                        
                        
                           po potrebi začasno prepovedala ribolov ribiškim ladjam, ki plujejo pod njeno zastavo, oziroma so na njenem ozemlju registrirane, za vsako od tržnih let in po izčrpanju njej dodeljenih kvot, in
                        
                     
                           —
                        
                        
                           obvestila Komisijo Evropskih skupnosti o izvedbi prepovedi ribolova leta 1988,
                        
                     ni izpolnila obveznosti iz člena 5(2) Uredbe Sveta (EGS) št. 170/83 z dne 25. januarja 1983 o vzpostavitvi sistema Skupnosti za ohranjanje in upravljanje ribolovnih virov (leta pred 1993), člena 9(2) Uredbe Sveta (EGS) št. 3760/92 z dne 20. decembra 1992 o oblikovanju sistema Skupnosti za ribištvo in akvakulturo (tržna leta po 1993), členov 1 in 11(1) in (2) Uredbe Sveta (EGS) št. 2241/87 z dne 23. julija 1987 o pripravi nadzornih ukrepov za ribiške dejavnosti (leta pred 1993), kakor tudi členov 2, 21(1) in (2) ter 31 Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (leta po 1993).
            
         
               2.
            
            
               V preostalem se tožbe zavrnejo.
            
         
               3.
            
            
               Kraljevini Danski se naloži plačilo stroškov.
            
         
      (1)  UL C 200, 23.08.2003
   
   
      UL C 239, 04.10.2003.